Diari Oficial de la Generalitat Valenciana


Sumari del DOGV 3459, del 23-03-1999 (1999/2472)

ACORD de 23 de febrer de 1999, del Govern Valencià, pel qual s'autoritza determinada transferència de crèdit del capítol II al VIII del programa 458.10, Patrimoni Artístic que suposa la inclusió d'un projecte en l'annex d'actius financers per import de 5.000.000 de pessetes. Expedient 09.001/99-004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/2472


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 23 de febrer de 1999, del Govern Valencià, pel qual s'autoritza determinada transferència de crèdit del capítol II al VIII del programa 458.10, Patrimoni Artístic que suposa la inclusió d'un projecte en l'annex d'actius financers per import de 5.000.000 de pessetes. Expedient 09.001/99-004. [1999/L2472]
  
El Govern Valencià, en la reunió del día 23 de febrer de 1999, adoptà l'acord següent:
  
La Generalitat Valenciana, a través de la Direcció General de Patrimoni Artístic, té entre els seus objectius prioritaris la promoció i la difusió del patrimoni cultural valencià. Per això i en virtut de la Llei de Patrimoni Cultural Valencià, està prevista la firma d'acords de col·laboració amb organismes públics i privats, i específicament amb l'Església catòlica, que possibilite donar a conèixer els béns de titularitat eclesiàstica diocesana integrants del patrimoni històric valencià. En aquest sentit s'ha previst organitzar en l'església Catedral Basílica Metropolitana de Santa Maria de Valencia, l'organització i instal·lació d'una exposició de caràcter itinerant que es titularà "La llum de les imatges, una història de dos mil anys contada en la catedral". Ja que s'han organitzat successives exposicions en diversos punts de la Comunitat Valenciana, s'ha previst constituir una fundació que canalitze i unifique les inversions de tots els agents socials, atenent en nom propi els compromisos econòmics que se'n deriven.
  
La Generalitat Valenciana, com a membre fundador, ha previst aportar al fons dotacional inicial 5.000.000 de pessetes, per la qual cosa la Conselleria de Cultura, Educació i Ciència, proposa una tranferència de crèdit del capítol II al VIII "Actius financers" en el programa 458.10, Patrimoni Artístic.
  
En conseqüència i d'acord amb els articles 17 i 18 b) de la Llei 11/1998, de 29 de desembre, de Pressupostos de la Generalitat Valenciana per a l'exercici 1999, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la minoració de crèdit en l'aplicació pressupostària 08.60.596.14.1 per import de 5.000.000 de pessetes.
  
Segon
  
Autoritzar l'augment de crèdit en l'aplicació pressupostària 67.46.724.14.3 per import de 5.000.000 de pessetes.
  
Tercer
  
Autoritzar la inclusió en l'annex d'actius financers del programa 458.10, Patrimoni Artístic del projecte "Participació en el capital fundacional de la Fundació de la Comunitat Valenciana la Llum de les Imatges".
  
València, 23 de febrer de 1999
  
El conseller secretari del Govern Valencià, en funcions
  
JOSÉ LUIS OLIVAS MARTÍNEZ